 Madaxweyne Biixi oo arintan ay warbaahintu suaashay waxa uu yidhi Boqor Buur Madow oo saaxiibkay ah ninkii ollolahayga qaybtii ugu weynayd qaatayna ah, halkanba waxa joogta in badan oo ii codaysay oo faafinaayay goaan adag ayuu leeyahay halagu doorto, horta marka hore markii codka laygu ridaayay ma waxa laygu riday cadaalada qaad mise waxa aan sameeyo haygu qaban, waa suaal, Boqor Buur Madaw waxa soo eedeeyay xeer ilaalinteena waxaana lagu soo eedeeyay hadal uu yidhi oo aanu cidna ka qarin oo ka hor imanaaya sharciga iyo nolasha, raga kale maxay u soo eedayn waayeena markii aanu waydiinay waxay leeyihiin cadayn hadal ah oo aanu ku keeno uma hayno, tagitaankuna denbi muu ahayn, waxay wada ahaayeen salaadiin iyo boqoro, mar walba way tagaan oo hablo ayay soo kala guuriyaan magbay soo kala qaataan, markaa erayga boqor iyo suldaan tagay muu ahayn danbi, laakiin waxa danbi ah qofkii maxaa ka yimi. 